Likumprojekts

**Grozījumi likumā "**[**Par apdrošināšanu bezdarba gadījumam**](http://likumi.lv/doc.php?id=14595)**"**

Izdarīt likumā "[Par apdrošināšanu bezdarba gadījumam](http://likumi.lv/doc.php?id=14595)" (Latvijas Republikas Saeimas un Ministru Kabineta Ziņotājs, 1999, 24. nr.; 2001, 1. nr.; 2002, 12., 22. nr.; 2006, 1., 14. nr.; 2007, 24. nr.; 2009, 2., 6., 15. nr.; Latvijas Vēstnesis, 2009, 200. nr.; 2010, 206. nr.; 2011, 99., 202. nr.; 2012, 192. nr.; 2013, 194. nr.) šādus grozījumus:

1. Papildināt 3. pantu ar trešo daļu šādā redakcijā:

"(3) Pēc bezdarbnieka statusa piešķiršanas personai tiesības uz bezdarbnieka pabalstu ir vienu reizi."

2.  5. pantā:

izteikt otro daļu šādā redakcijā:

"(2) Ja par bezdarbnieku pēdējo 12 mēnešu periodā pirms bezdarbnieka statusa iegūšanas dienas iemaksas bezdarba gadījumam nav veiktas vai ir veiktas mazāk nekā deviņus mēnešus un ja tās ir veiktas vai bija jāveic arī par periodu pēc bezdarbnieka statusa iegūšanas dienas, nosakot tiesības uz bezdarbnieka pabalstu, ņem vērā iemaksas bezdarba gadījumam par pēdējo 12 mēnešu periodu pirms pabalsta pieprasīšanas dienas, ja izpildīti pārējie šā panta pirmajā daļā minētie bezdarbnieka pabalsta piešķiršanas nosacījumi.";

aizstāt trešās daļas 2. punktā vārdus un skaitli "bērnu invalīdu līdz 16 gadu vecumam" ar vārdiem un skaitli "bērnu ar invaliditāti līdz 18 gadu vecumam";

aizstāt ceturtajā daļā vārdus un skaitļus "bērns invalīds ir sasniedzis 16 gadu vecumu vai miris, nesasniedzot 16 gadu vecumu" ar vārdiem un skaitļiem "bērns ar invaliditāti ir sasniedzis 18 gadu vecumu vai miris, nesasniedzot 18 gadu vecumu".

3.  7. pantā:

aizstāt pirmajā daļā vārdus "pirms bezdarbnieka statusa iegūšanas dienas" ar vārdiem "vidējās apdrošināšanas iemaksu algas aprēķināšanas periodā, kas noteikts saskaņā ar šā likuma 8. pantu";

aizstāt otrajā daļā vārdus "pirms bezdarbnieka statusa iegūšanas dienas" ar vārdiem "visā vidējās apdrošināšanas iemaksu algas aprēķināšanas periodā, kas noteikts saskaņā ar šā likuma 8. pantu";

aizstāt trešās daļas pirmajā teikumā vārdus "tieši pirms bezdarbnieka statusa iegūšanas dienas iemaksas bezdarba gadījumam ir veikusi valsts, bet par pārējo iemaksu perioda daļu –" ar vārdiem "vidējās apdrošināšanas iemaksu algas aprēķināšanas periodā, kas noteikts saskaņā ar šā likuma 8. pantu, iemaksas bezdarba gadījumam ir veicis";

aizstāt sestās daļas ievaddaļā vārdus "pirms bezdarbnieka statusa iegūšanas dienas" ar vārdiem "visā vidējās apdrošināšanas iemaksu algas aprēķināšanas periodā, kas noteikts saskaņā ar šā likuma 8. pantu";

papildināt pantu ar septīto daļu šādā redakcijā:

"(7) Bezdarbniekam, kurš visā vidējās apdrošināšanas iemaksu algas aprēķināšanas periodā, kas noteikts saskaņā ar šā likuma 8. pantu, nav bijis darba ņēmējs, bet iemaksas bezdarba gadījumam ir veiktas gan no valsts sociālās apdrošināšanas speciālā budžeta, gan no valsts pamatbudžeta, bezdarbnieka pabalsta apmēru nosaka kā gadījumā, ja iemaksas bezdarba gadījumam ir veiktas tikai no valsts sociālās apdrošināšanas speciālā budžeta saskaņā ar šā panta sestās daļas 1. vai 2. punktu."

4. Izslēgt 8. panta sestajā daļā vārdus "paredzot iespēju vidējo apdrošināšanas iemaksu algu noteikt 32 kalendāra mēnešu laikā pirms mēneša, kad persona ieguvusi bezdarbnieka statusu".

5. 10. pantā:

aizstāt pirmās daļas 1. punktā vārdus "darba līgumu par algotu pagaidu darbu veikšanu" ar vārdiem "līgumu par algoto pagaidu sabiedrisko darbu veikšanu";

papildināt pirmās daļas 2. punktu pēc vārdiem "darba ņēmēja" ar vārdiem "vai pašnodarbinātā";

papildināt pirmās daļas 3. punktu pēc vārdiem "saņem slimības" ar vārdiem "vai maternitātes";

papildināt trešo daļu ar 5. punktu šādā redakcijā:

"5) Valsts sociālās apdrošināšanas aģentūra konstatē, ka pabalsta saņēmējs nodarbināts citā valstī."

6. Aizstāt 13. panta otrajā daļā skaitli "12" ar vārdu "sešu".

7. Izslēgt 14. pantu.

8. Aizstāt 15. pantā skaitli "12" ar vārdu "sešu".

9.  16. pantā:

papildināt trešo daļu pēc vārda "pašnodarbinātais" ar vārdiem "vai no citas valsts kompetentās iestādes saņemto informāciju par personas nodarbinātību citā valstī";

papildināt pantu ar ceturto un piekto daļu šādā redakcijā:

"(4) Ja, apturot bezdarbnieka pabalsta izmaksu, Valsts sociālās apdrošināšanas aģentūra konstatē bezdarbnieka pabalsta pārmaksu, tad, atjaunojot bezdarbnieka pabalsta izmaksu, izmaksājamā pabalsta summu samazina par pārmaksātā bezdarbnieka pabalsta summu.

(5) Pārmaksātās bezdarbnieka pabalsta summas atgūst likumā "Par valsts sociālo apdrošināšanu" noteiktajā kārtībā un apmērā."

10. Papildināt 16.1pantu pēc vārdiem "tiesas spriedumu" ar vārdiem "tiesas apstiprinātu izlīgumu ar darba devēju vai attiecīgās valsts pārvaldes iestādes pieņemtu pārvaldes lēmumu".

11. Papildināt pārejas noteikumus ar 17. punktu šādā redakcijā:

"17. Grozījumi šā likuma 13. panta otrajā daļā un 15. pantā attiecībā uz iespēju sešu mēnešu laikā pieprasīt un saņemt apbedīšanas pabalstu un neizmaksāto bezdarbnieka pabalstu bezdarbnieka nāves gadījumā stājas spēkā 2017. gada 1. janvārī."

Likums stājas spēkā nākamajā dienā pēc tā izsludināšanas.

Labklājības ministrs

Uldis Augulis